
                           RAPORT

asupra proiectului de Lege pentru modificarea şi completarea 
Legii nr. 64/1995 privind procedura reorganizării judiciare şi a falimentului
În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru modificarea şi completarea Legii nr. 64/1995 privind procedura reorganizării judiciare şi a falimentului, trimis cu adresa nr. PL.X- 235, din 15 iunie 2005, înregistrat sub nr. 31/496 din 15.06. 2005.


Comisia pentru politică economică, reformă şi privatizare a avizat favorabil, cu majoritate de voturi, proiectul de lege în forma adoptată de Senat, cu avizul nr. 21/208/21.06.2005.

Consiliul Legislativ a avizat favorabil proiectul de lege, conform avizului nr. 304/1.04.2005.
Obiectul de reglementare al iniţiativei legislative îl constituie modificarea Legii nr. 65/1995 privind procedura reorganizării judiciare şi a falimentului, în vederea înlăturării disfuncţionalităţilor ce rezultă din modul de reglementare actual al procedurii de reorganizare judiciară şi faliment.
Proiectul de lege face parte din categoria legilor ordinare potrivit art. 73 din Constituţia României, republicată.
La dezbaterea proiectului de lege a participat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Finanţelor Publice, domnul Sebastian Bodu, secretar de stat şi doamna Rîmniceanu Mara, secretar de stat, precum şi domnul avocat Alin Stănescu, preşedinte UNPRL.
La lucrările comisiei, din totalul de 23 membri, au fost prezenţi majoritatea deputaţilor.
Raportul comisiei a fost adoptat cu  unanimitate de voturi (14 deputaţi prezenţi în momentul votului).
Senatul, în calitate de primă Cameră sesizată, a adoptat proiectul de lege în şedinţa sa din 9 iunie 2005.

Potrivit prevederilor art. 75 din Constituţia României, republicată, Camera Deputaţilor este Cameră decizională. 

În conformitate cu prevederile art. 60 din Regulamentul Camerei Deputaţilor, membrii comisiei  au examinat iniţiativa legislativă în şedinţa din 21 iunie 2005.

În urma dezbaterii, membrii comisiei au hotărât să supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Legii nr. 64/1995 privind procedura reorganizării judiciare şi a falimentului, în forma adoptată de Senat, cu un amendament admis, prevăzut în anexă.
ANEXA








AMENDAMENTE ADMISE
	Nr.
crt.
	Text iniţial

(text Senat)


	Text propus de Comisie

(autorul amendamentului)
	Motivare



	   1. 
	ARTICOL UNIC.-
Legea nr.64/1995 privind procedura reorganizării judiciare şi a falimentului, republicată în Monitorul Oficial al României, Partea I, nr.1066 din 17 noiembrie 2004, cu modificările ulterioare, se modifică şi se completează după cum urmează:


1.
La articolul 1 alineatul (1), după litera c) se introduce o literă  nouă, lit.d) cu următorul cuprins:



„d)
orice altă persoană juridică de drept privat care desfăşoară şi activităţi economice.”


2.
Articolul 9 va avea următorul cuprins:


„Art.9.-
Judecătorul-sindic este nominalizat, în fiecare caz, în conformitate cu prevederile Legii nr.304/2004 privind organizarea judiciară dintre judecătorii desemnaţi ca judecători sindici, în temeiul art.50 din această lege.”


3.
La articolul 11 alineatul (1), literele c) şi i) vor avea următorul cuprins:


„c)
desemnarea administratorului sau a lichidatorului, stabilirea atribuţiilor acestora, controlul asupra activităţii lor şi, dacă este cazul, înlocuirea lor. Desemnarea are caracter provizoriu până la prima adunare a creditorilor, care poate decide menţinerea sau schimbarea administratorului ori a lichidatorului numit de judecătorul sindic. Pentru desemnarea provizorie, judecătorul sindic ţine cont de eventuale cereri ale creditorilor petenţi şi poate respinge aceste cereri numai motivat;

………………………………


  i)
soluţionarea obiecţiilor la rapoartele administratorului sau lichidatorului;”


4.
La articolul 23, alineatul (2) va avea următorul cuprins:


„ (2)
Creditorii nemulţumiţi pot contesta decizia prevăzută la alin.(1), în termen de 3 zile, la judecătorul sindic, care va soluţiona, de urgenţă şi deodată, toate contestaţiile printr-o încheiere prin care va desemna administratorul propus de creditori sau, după caz, va menţine administratorul desemnat prin hotărârea de deschidere a procedurii în situaţia în care administratorul ales de creditori nu îndeplineşte condiţiile legale pentru a fi numit.”


5.
La articolul 38, alineatele (1) şi (7) vor avea următorul cuprins:


„Art.38.- (1)
Dacă cererea debitorului corespunde condiţiilor stabilite la art.32, 33 şi 35, judecătorul-sindic va pronunţa o încheiere de deschidere a procedurii, iar dacă prin declaraţia prevăzută la art.33 alin.(1) lit.g) debitorul îşi va arăta intenţia de intrare în faliment, judecătorul-sindic va pronunţa o încheiere de deschidere a procedurii falimentului. Încheierile vor fi notificate în condiţiile art.75. În cazul în care creditorii se opun deschiderii procedurii în termen de 15 zile de la publicarea notificării, judecătorul-sindic va ţine, în termen de 10 zile, o şedinţă la care vor fi citaţi debitorul şi creditorii care se opun deschiderii procedurii, în urma căreia va soluţiona, deodată, printr-o sentinţă, toate opoziţiile.

        (7) Dacă debitorul nu contestă în termenul prevăzut la alin.(3) că ar fi în stare de insolvenţă, judecătorul-sindic va da o sentinţă  de  deschidere  a  procedurii. Dacă  debitorul  nu  contestă starea de insolvenţă şi solicită deschiderea procedurii falimentului, judecătorul-sindic va pronunţa o hotărâre de deschidere a procedurii falimentului.” 


6.
Articolul 41 va avea următorul cuprins:



„Art.41.-
Prin hotărârea de deschidere a procedurii judecătorul-sindic va desemna, în condiţiile art.11 alin.(1) lit.c), un administrator, stabilindu-i atribuţiile, potrivit art.24, precum şi remuneraţia, în conformitate cu criteriile aprobate prin hotărâre a Guvernului. În cazul în care judecătorul-sindic pronunţă deschiderea procedurii falimentului, va numi prin aceeaşi încheiere un lichidator stabilindu-i remuneraţia în conformitate cu criteriile aprobate prin hotărâre a Guvernului.”


7.
La articolul 92 alineatul (5), literele D, H şi I vor avea următorul cuprins:


„D.
fuziunea  debitorului, în condiţiile legii;

…………………………….


  H.
modificarea actului constitutiv al debitorului, în condiţiile legii;



  I.
emiterea de titluri de valoare de către debitor sau oricare dintre persoanele menţionate la lit.C şi D, în condiţiile prevăzute de Legea nr.31/1990 privind societăţile comerciale, republicată, şi de Legea nr.297/2004 privind piaţa de capital.

      Pentru înscrierea în plan a unei emisiuni de titluri de valoare, este necesar acordul expres, în scris, al creditorului care urmează să primească titlurile de valoare emise, acord ce se va da  înainte de admiterea planului de către judecătorul-sindic, în conformitate cu prevederile art.97 alin.(3).”


8.
Alineatul (6) al articolului 92 se abrogă.

9.
Alineatul (1) al articolului 93 se abrogă.

10.
Articolul 96 se abrogă.

11.
La articolul 99, alineatele (1) şi (2) vor avea următorul cuprins:


„Art.99.-
(1)
La începutul şedinţei de vot administratorul judiciar va informa creditorii despre voturile valabile exprimate în scris.


 (2)
Următoarele categorii de creditori vor vota separat:



a)
creditorii titulari de creanţe garantate;



b)
creditorii bugetari;



c)
creditorii chirografari.

Un plan va fi socotit acceptat de o categorie de creditori dacă titularii majorităţii creanţelor din acea categorie votează în favoarea planului.”


12.
La articolul 99, după alineatul (2) se introduce un alineat nou, alin.(21), cu următorul cuprins:


„(21)
Creditorii care, direct sau indirect, controlează, sunt controlaţi sau se află sub control comun cu debitorul, în sensul legislaţiei pieţei de capital, pot participa la şedinţă, dar pot vota cu privire la plan doar în cazul în care acesta le acordă mai puţin decât ar primi în cazul falimentului.”


13. 
La articolul 99, alineatele (5) şi (8) se abrogă.
    14.
 Articolul 100 va avea următorul cuprins:


„Art.100.-
La data stabilită, un plan va fi confirmat de către judecătorul-sindic, dacă sunt întrunite următoarele condiţii:




A.
cel puţin 2 dintre categoriile de creanţe menţionate la art.99 alin.(2) acceptă planul;



B.
în situaţia în care există doar două categorii de creditori planul este acceptat de creditorii care deţin 2/3 din valoarea masei credale;



C.
dacă există o singură categorie de creditori planul este acceptat de creditorii care deţin 75% din valoarea masei credale.

15.
La articolul 104, alineatul (3) se abrogă.


16.
La articolul 114, alineatul (2) va avea următorul cuprins:


„(2)
Cu excepţia cazurilor prevăzute expres de lege, lichidarea va începe  îndată după finalizarea de către lichidator a inventarierii bunurilor din averea debitorului. Bunurile vor putea fi vândute în bloc - ca un ansamblu în stare de funcţionare sau individual. Dacă bunurile nu se pot vinde prin licitaţie publică, acestea vor fi vândute prin negociere directă.”

17.
La articolului 115 alineatul (2), litera c) va avea următorul cuprins:


„c)
vânzarea la licitaţie.”


18.
La articolul 122, punctul 10 se abrogă.
19. Articolul 140 va avea următorul cuprins: 


„Art.140.-
(1)
Executarea silită împotriva persoanelor prevăzute la art.137 alin.(1) se efectuează de către executorul judecătoresc conform Codului de procedură civilă.


     (2)
După închiderea procedurii falimentului, sumele rezultate din executarea silită vor fi repartizate de către executorul judecătoresc, în conformitate cu prevederile prezentei legi, în temeiul tabelului definitiv consolidat pus la dispoziţia sa de către lichidator.”


	· text nemodificat
   -  text nemodificat
· text nemodificat
· text nemodificat
       4.
La articolul 23, alineatul (2) va avea următorul cuprins:



„ (2)
Creditorii nemulţumiţi pot contesta decizia prevăzută la alin.(1), în termen de 3 zile de la pronunţare, la judecătorul sindic, care va soluţiona, de urgenţă şi deodată, toate contestaţiile printr-o încheiere prin care va desemna administratorul propus de creditori sau, după caz, va menţine administratorul desemnat prin hotărârea de deschidere a procedurii în situaţia în care administratorul ales de creditori nu îndeplineşte condiţiile legale pentru a fi numit ori se află într-un caz de incompatibilitate.”
         Autori: deputaţii Mircea Grosaru şi Dragoş Ujeniuc.
   - text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat
· text nemodificat

	Pentru un plus de rigoare şi precizie.

Pentru a se evita apariţia unei stări de incompatibilitate.




                                                      PREŞEDINTE,

Sergiu ANDON

Consilier

Dr. George Cucu

